Vita:Alzheimer-kór

message: Mivel az itteni két hozzászólást látszólag senki se érdekli és  szerzői sem jelentek meg a Wikipédián több mint öt éve, ezek értéke kétséges. Ezért ezeket lekicsinyítettem. LouisBB vita 2015. január 28., 09:52 (CET)
 
Tisztelt szerző!
Az utolsó részben (Kezelés/terápia) már súlyos hibák és magyartalanságok vannak. Sok helyen javítottam a szöveget, és még sokkal több munka lesz vele, mint amit én végeztem. Sok erőt és tiszta fejet kívánok hozzá!
Itt kérem - tisztelettel - a jogászokat és hasonló képzettségűeket, hogy ne szerkesszék az értelmes tudományok szócikkeit, mert nagyon gáz lenne, ha a wikipedia értelmezéséhez is - mint a törvénykönyvekéihez - (fizetett) (félre)magyarázókra lenne szükség. (Bocsánat azoktól, akik nem értik a viccet, vagy azt, hogy mit akarok mondani vele!)
A nyelvünk óriási érték (kevesen sejtik, mekkora), és nagyon sokan nagyon következetesen (és eredményesen:-() munkálkodnak a végzetes eltorzításán, leépítésén. A wikipedia az érthető magyar nyelv élettere lehet. Az érthető magyar nyelv a mondanivaló pontos kifejezéséhez szükségesnél egy leheletnyivel sem fogalmaz bonyolultabban. (Minek is tenné? Azért, hogy feleslegesen fárasszuk egymást?) Ennek a cikknek a fent említett (utolsó) fejezete ettől oly messze jár, mint Makó Jeruzsálemtől. (Makó egy fiú volt...)
gergel87 
Üdvözletem a Szerkesztőknek!
Egy felvetéssel szeretnék élni a következő idézettel kapcsolatban: "„Az Alzheimer-kór a központi idegrendszer olyan progresszív mentális hanyatlással járó betegségformája, amelyet kórszövettanilag kóros fajta amyloidot tartalmazó intercelluláris plakkok és az idegsejtnyúlványok sajátos összecsapzódása, együttes előfordulása jellemez.”(Tariska, 2000, 84.old)" 
1. Nem hiszem, hogy lenne nem kóros fajta amyloid. 
2. a kórszövettani leírás kissé érthetetlen és pongyola. Egy plakk ennél azért összetettebb. S ha már valaki leírja az "intercelluláris" szót, miért nem írja le, hogy astrocyta, vagy neurofibrilláris kötegek, Tau hiperfoszforiláció?
Ha nincs ellenvetésük/ellenvetésetek, ezt a részt átírnám, és a "kóros típusú amyloidokat" leváltanám a beta-amyloidok részletesebb leírásával (APP-től a Ab40 és Ab42-n át a feltételezett fibrillum szerezetig), függetlenül attól, hogy egyre inkább úgy tűnik, hogy az amyloid hipotézis kezd megdőlni/átalakulni mostanában.
Tisztelettel:
MrArpa

message: Ezt az alfejezetet megváltoztattam. Egyrészt azért, mert a francia „France Alzheimer” tudósító lap (2014) leszögezi, hogy nem találtak semmi bizonyítékot az aluminiumnak e betegségre való hatására, másrészt pedig az előző foglalkozásnak a betegség kialakulására egészen biztosan van hatása: mind agyat, mind testet dolgoztató munka jó a betegség kialakulásának késleltetésére, még akkor is, ha a beteg elődei között akad is valami hasonló szimptómákkal járó betegség (ami diagnosztikája azelőtt még nem volt ismeretes) LouisBB vita 2015. január 28., 11:07 (CET)
thread_title:  Lehetséges tényezők 

message: A francia köztudatban elterjedt az a felfogás, hogy mint az ún. Földközi Tengeri diéta egy része a vörös bornak, kis mennyiségben (naponta 100ml) jó hatása van a szervezetre annak flavenid és antioxidáns tartalma miatt; ezt a véleményt az Alzheimer kór esetére is hajlamosak kiterjeszteni. Figyelembe veendő azonban, hogy csúzos,  rheumás megbetegedéseket minden alkohol tartalmú ital elősegíti, a gyulladás előmozdítja. Így az erre való vonatkozást a cikkből töröltem. LouisBB vita 2015. január 31., 00:05 (CET)
replies: text: A mértékletes vörösbor (de nem más alkohol tartalmú italok) fogyasztása némiképp csökkenti az időskori demenciák előfordulását. A borban található rezveratrol preventív hatásáról Alzheimer-kórban igen tekintélyes irodalom foglalkozik, nem véletlenül szerepel az állítás az angol nyelvű verzióban sem. Néhány példa:

text: * Resveratrol and Alzheimer's disease: message in a bottle on red wine and cognition.

text: * Therapeutic potential of resveratrol in Alzheimer's disease.

text: * Neuroprotective action of resveratrol.

text: * Wine consumption and dementia in the elderly: a prospective community study in the Bordeaux area.

text: * Alcohol intake and risk of dementia.

text: * Alcohol, dementia and cognitive decline in the elderly: a systematic review.

text: Ezek alapján én visszateszem a cikkbe, feltüntetve valamelyik forrást mellé. Üdv: --Kohlins vita 2015. február 1., 02:11 (CET)
thread_title:  Megjegyzés a vörös bor fogyasztásával kapcsolatban 

message: Számos okból. 
Az egyik, hogy szolgaian az angol szócikkre alapoz, magyar vonatkozásokat nem dolgoz fel, márpedig ez a téma várhatóan számos olvasót érdekel(het).
Aktualizálás: Nem   elég megállapítani, hogy várhatóan megváltozik valami, hanem követni is kell, hogy a feltételezett változások megtörténtek-e.
Nagyon fontos aggály, hogy a megelőzésnél megbízhatatlan adatok is bekerülnek. Ki kellene tenni a sablont, hogy a Wikipédia nem ad orvosi/táplálkozási tanácsokat senkinek.--Linkoman vita 2021. augusztus 13., 11:05 (CEST)
thread_title:  Lektorálnadó, mert...